=== Gennembruddet ===
Gennembruddet overfor en større læserskare opnåede Inuk imidlertid især med den autofiktive roman ''Sultekunstnerinde'' fra 2004, der omhandler en dansk piges opvækst på [[Grønland]] i tiden op mod Hjemmestyrets indførelse i 1979. Med tydelige referencer til Inuks eget liv beskrives den unge piges alvorlige spiseforstyrrelse og indlæggelse på hospitalet i Nuuk. Samtidig handler romanen om forholdet mellem den danske og grønlandske befolkning i 1970erne, under landets stræben efter uafhængighed og med hovedpersonens midterposition mellem kolonialmagt og revolutionsromantik. I forskningen omtales romanen som en af de første ægte postkoloniale romaner i den nyere danske litteraturhistorie.<ref>Kirsten Thisted: ”Kolonist i fåreklæder”, i: Spring. Tidsskrift for moderne dansk litteratur, nr. 23 (2005), s. 23-30, især: s. 27-30</ref> Inuk forbinder hér kønspolitiske og postkoloniale emner, og idealet er ”bastarden”, der undergraver enhver fast national, etnisk, kønsmæssig eller seksuel identitet.<ref>Moritz Schramm: “After the ‘Cartoons’. The Rise of a New Danish Migration literature?”, i: Mirjam Gebauer, Pia Schwartz Lausten (red.): Migration and Literature in Contemporary Europe. München 2010, s. 131-148, især: s. 142-146</ref> 
 
De kønspolitiske dagsordener står også i centrum af Inuks seneste roman, ''Store dyr'', der er en delvist surrealistisk fortælling om en ung [[veterinær]]studerende, der ikke formår at se forskellen mellem dyr og mennesker og som samtidig ikke er i stand til at adskille køn. Romanen kan læses som et radikalt opgør med alle ”adskillelsesdoktriner”<ref>Charlotte Inuk: Store Dyr. Tiderne Skifter 2008, s. 54</ref>, som præger den vesteuropæiske tankegang. Forskellen mellem produktionsdyr og kæledyr bliver taget op som emne, ligesom der bliver stillet spørgsmålstegn til forskellen mellem mand og kvinde, mellem dyr og menneske, mellem [[homoseksualitet|homoseksuelt]] og [[heteroseksualitet|heteroseksuelt]]. I sit overblik over de seneste årtiers udvikling i dansk queer-litteratur fremhæver kønsforsker [[Dag Heede]] romanen som fremtrædende eksempel på ny dansk queer-litteratur.<ref>Dag Heede: ”Fragmenter til en skæv litteraturhistorie: Homosex og queer i nyere dansk litteratur 1987-2012”, i: Standart. 26, 3/4, s. 58-60</ref>
Levende_personer Personbillede_savnes Litteratur